open-index/open-wikipedia-markdown huggingface dataset:
Alan Paton

**Alan Paton** (født 11. januar 1903 i Pietermaritzburg, Sør-Afrika, død 12. april 1988 i Durban, Sør-Afrika) var en sørafrikansk forfatter, liberaler og antiapartheidaktivist.

Hans roman Cry, the Beloved Country fra 1948 (oversatt til norsk som *Gråt, mitt elskede land*  i Gyldendals Den gule serie) gjorde ham internasjonalt kjent, og var et av de første vitnesbyrdene på apartheidstatens rasediskriminering som gikk ut i verden. Boken utgjør grunnlaget for musikalen *Lost in the Stars* av Maxwell Andersons (med musikk av Kurt Weill) og to filmatiseringer fra 1951 og 1995.

I 1953 grunnla Paton South African Liberal Party (Sør-Afrikas Liberale parti) et parti som sto for liberale verdier og som sloss for like rettigheter for svarte og hvite. Han forble president i partiet inntil det ble forbudt i 1968, offisielt fordi det både hadde hvite og svarte medlemmer. 

På grunn av sin status internasjonalt og innen den liberale bevegelsen, ble han trakassert av politi og myndigheter. I 1960, etter at han returnerte fra mottagelsen av Freedom Award i New York, ble han fratatt passet. Passet forble konfiskert inntil 1970. Paton var en nær venn av den sørafrikansk-engelske forfatteren Laurens van der Post. Paton døde i 1988.

Paton skrev både romaner, poesi og essay. Av kjente titler er: Too Late the Phalarope (1953), Land and People of South Africa (1956), Tales From a Troubled Land (1961), The Long View (1968) den selvbiografiske Toward the Mountain (1980) og Ah, but Your Land is Beautiful (1981).

Alan Paton ble i 2006 posthumt tildelt Ikhamanga-ordenen i gull.

## Bibliografi
* *Cry, the Beloved Country* (1948)
** Norsk utgave: *Gråt, mitt elskede land* (1950)
* *Too late the Phalarope* (1953)
** Norsk utgave: *For sent -* (1953)
* *The Land and People of South Africa* (1955)
* *South Africa in Transition* (1956)
* *South Africa and Her People* (1957)
* *Hope for South Africa* (1958)
* *Debbie Go Home* (1960)
* *Tales from a Troubled Land* (1961)
* *Hofmeyr* (1964)
* *The Long View* (1968) (redigert av Edward Callan)
* *Instrument of Thy Peace* (1968)
* *Kontakion for You Departed* (1969)
* *Creative Suffering: the Ripple of Hope* (1970)
* *Apartheid and the Archbishop: the Life and Times of Geoffrey Clayton, Archbishop of Cape Town* (1973)
* *Knocking on the Door* (1975) (korte tekster utvalgt og redigert av Colin Gardner)
* *Towards the Mountain: an Autobiography* (1980)
* *Ah, but Your Land is Beautiful* (1981)
** Norsk utgave: *Å, for et vakkert land* (1983)
* *Journey Continued: an Autobiography* (1988)

## Referanser


## Eksterne lenker
*
Voksen skole

**Voksen skole** er en barneskole som ligger i Bydel Vestre Aker i Oslo. De har et musikkorps for både denne skolen og Bogstad skole – Voksen skoles musikkorps. Inntil Bogstad skole ble bygget i 2006, var Voksen skole en av Norges største barneskoler, med drøyt 800 elever.

## Uteområde
Voksen skole er en av Oslo-skolene med størst uteområde. Det inkluderer en stor hage, lekeplass og en fotballbane. Hver elev har i gjennomsnitt 44 kvadratmeter uteområde.

Voksen skole har 5 viktige satsingsområder:
*godt skolemiljø og driver aktivt arbeid mot mobbing, vold og rasisme. (Connect)
*internasjonalt samarbeid. (Comenius)
*leseutvikling. (LUS)
*kompetanseutvikling i IKT. (InnsIKT)
*miljøskole.

## Eksterne lenker
*
Clerke Rocks

**Clerke Rocks** er en gruppe klippeøyer 74 km sørøst for Sør-Georgia i Sør-Atlanteren. Klippen strekker seg over 8 km i øst-vest-retning. Øyene er en del av det britiske oversjøiske territoriet Sør-Georgia og Sør-Sandwichøyene. Argentina gjør krav på mange øyer i området, inkludert Clerke Rocks.

Øyene ble oppdaget i 1775 av en britisk ekspedisjon ledet av kaptein James Cook, og ble kalt opp etter Charles Clerke, en offiser på «HMS Resolution» som først så øyene.

Sørgeorgiaskarv utgjør en stor andel av fuglebestanden på øyene.

## Eksterne lenker

* www.britlink.org
Sørfjorden (Kvænangen)

**Sørfjorden** (nordsamisk *Suvdovuotna*) er den innerste delen av fjorden Kvænangen i Kvænangen kommune i Troms. Fjorden er rundt 10 kilometer lang og begynner ved Lillestraumen, et smalt sund mellom Ytreneset på vestsiden av fjorden og Indreneset i øst. Den går først i sørøstlig retning mot Kvænangsbotn, men snur så vestover og fortsetter inn til Sørfjordbotn.

Bygda Kvænangsbotn ligger lengst sør i fjorden, og det finnes flere mindre bosetninger spredt langs fjorden. Fv367 går langs øst- og sørsiden av fjorden.

Flere større elver munner ut i Sørfjorden. De to vestligste, Ábojohka og Njemenjáikojohka, er utbygd i Kvænangsbotn kraftverk som har utløp i Sørfjorden. Lenger øst munner de uregulerte og vernede elvene Kvænangselva og Nordbotnelva ut i fjorden.

## Referanser
Søtefossen

**Søtefossen** er en foss i elva Kinso i Husedalen nær Kinsarvik i Ullensvang kommune i Vestland.

## Se også
*Liste over norske fosser

## Eksterne lenker
* Bilde av fossen
* Søtefossen på World Waterfall Database
Financial District (New York)

**Financial District** er et område lengst sør på Manhattan i New York. Området innehar flere av New Yorks viktigste finansinstitusjoner, blant annet New York-børsen og American Stock Exchange.

Financial District dekker omtrentlig det samme geografiske arealet som tidligere dannet Ny Amsterdam (*Nieuw Amsterdam*), den første europeiske bosettingen på Manhattan etablert på 1600-tallet. Området har et innbyggertall på rundt . På dagtid øker befolkningstallet til rundt .

## Severdigheter
Den kjente finansgaten Wall Street ligger i Financial District, og World Trade Center og Ground Zero ligger også her. Lengst sør ligger Battery Park med utsikt ut mot Frihetsgudinnen og innseilingen til New York. Også museer som New Yorks skyskrapermuseum, New York City Police Museum, Museum of American Finance og Sports Museum of America ligger her. I tillegg kan man finne noe av den eldste bebyggelsen i New York i Financial District.

## Eksterne lenker
*
Sørfjorden (Rødøy)

**Sørfjorden** er en fjordarm av Melfjorden i Rødøy kommune i Nordland. Fjorden er 7&nbsp;kilometer lang. Den har innløp mellom Snertneset i vest og Hammaren i øst, og går derfra mot sør til innløpet av Gjervalen, som er Sørfjordens fortsettelse mot øst. Den totale lengden på hele fjordarmen er rundt 15&nbsp;kilometer.

På vestsiden av fjorden ligger bygda Kilboghamn og tettstedet Øresvika. På østsiden av fjorden ligger bygda Sørfjorden med butikk, post i butikk, hurtigbåt- og fergekai samt småbåthavn i området Oldervik. 

Fylkesvei 17 går langs vestsiden av fjorden til Kilboghamn, med fergeforbindelse nordover til Jektvika i Værangfjorden. Ferga har anløp i Oldervika i Sørfjorden (Fv431). Fra Kilboghamn går Fv442 nordover langs fjorden til Steinsland.

## Referanser
Vallø glassverk

**Vallø glassverk AS** var en bedrift for framstilling av glass, først og fremst flasker, på Valløy i Tønsberg. Virksomheten holdt delvis til i de gamle lokalene etter Vallø saltverk og produksjonen startet i 1875. Allerede etter fire år, i 1879, gikk bedriften konkurs og virksomheten ble lagt ned.

Den gjennomsnittlige produksjon om dagen steg fra ca. 4&nbsp;700 flasker i det første året til ca. 7&nbsp;000 i 1878.

Vallø glassverk ble opprettet av Ernest Christopher Frølich.

Fra 1881-1883 ble driften gjenopptatt som en underavdeling av Larvik Glassverk og Christiansen&Co.

## Referanser


## Kilder
* Oscar A. Johnsen: ''Sem og Slagen – En bygdebok'', 1963
*Nettverk for Miljølære
Førdehuset

**Førdehuset** er et regionalt kulturhus i Førde på . Kulturhuset er tegnet av arkitekt Peder Ristesund; det ble bygd som en del av satsingen på Førde som et vekstsenter, og stod ferdig i 1976. I 1996 ble det utvidet fra  til .

Bygget inneholder en rekke kulturtilbud, som Førde bibliotek, kunstnersenteret i fylket, idrettshall, svømmehall, kino og Sogn og Fjordane Teater, i tillegg til kontorene til kulturetaten i Førde kommune, Reisemål Sunnfjord og Førde Internasjonale Folkemusikkfestival. Førde stadion er også tilknyttet Førdehuset.

## Referanser


## Litteratur
*Torkjell Djupedal. *Førde – kulturhistorisk vegvisar*, Selja forlag, 1998
Ingunn

**Ingunn** er et islandsk og norsk kvinnenavn med norrøn opprinnelse. Navnet består av ledd som betyr «forfar, leder» og «å elske» eller «bølge». Navnet er i dag mest brukt på Island. En navnebærer er den norske politikeren og fagforeningskvinnen Ingunn Yssen, som har hatt betydelig innflytelse på arbeids- og sosialpolitikk i Norge.

## Etymologi
*Ingunn* har opprinnelse i norrøne *ing*, «forfar, leder», og *unna*, «å elske», eller *unnr*, «bølge». *Ingunnr* var en norrøn form av navnet.

## Utbredelse
*Ingunn* var et vanlig kvinnenavn på Island og antakelig også i Norge i vikingtiden. Det er 3 forskjellige personer med navnet nevnt i Landnåmabok.
Navnet har senere vært mindre brukt i Norge. Det hadde en topp i 1960-årene, men var ikke blant de mest brukte navnene.

*Ingunn* er i dag mest brukt på Island.

|}

## Kjente personer med navnet
Personene i listen er ordnet kronologisk etter fødselsår.
* Ingunn Arnórsdóttir (1100-tallet), islandsk lærd
* Ingunn Þorsteinsdóttir (født 1953), islandsk jurist og menneskerettighetsaktivist
* Ingunn Sigurðardóttir (født 1960), islandsk kunstner
* Ingunn Yssen (født 1961), norsk politiker, embedsmann og fagforeningskvinne
* Ingunn Aamodt (født 1965), norsk forfatter og illustratør
* Ingunn Røren (født 1970), norsk langrennsløper
* Ingunn Bjørgo (født 1973), norsk folkemusiker
* Ingunn Stefánsdóttir (født 1976), islandsk komponist og musiker
* Ingunn Birkeland (født 1978), norsk klesdesigner
* Ingunn Solheim (født 1980), norsk journalist og TV-programleder

## Referanser


## Eksterne lenker
*
Utviklingen av kommunestrukturen i Minas Gerais/Vila Rica/São João del-Rei/São José del-Rei

:*[[Utviklingen av kommunestrukturen i Minas Gerais/Vila Rica]]*
Dette er et stamtre som viser utviklingen av kommunene i Minas Gerais som har sitt opphav i bosetningen Vila Rica. Stamtreet er bygd opp slik at hver kommune som er skilt ut av en annen havner til høyre og nedenfor «moderkommunen» og har en heltrukket linje. Dersom en kommune har skiftet navn, vil det nye navnet havne i en boks rett til høyre og med stiplet linje. Dette er kun en utdrag av hele treet.

## Litteratur
* Toponímia de Minas Gerais. Joaquim Ribeiro Costa. Editora Itatiaia, Belo Horizonte, 1993.
* Slektstre for alle kommunene i Minas Gerais
Detroit Opera House

**Detroit Opera House** er et operahus i Detroit, Michigan. Det er hjem til alle produksjonene til Michigan Opera Theatre, samt andre arrangement. Det åpnet 22. januar 1922.

Operahuset ble tegnet av C. Howard Crane, samme mann som tegnet andre Detroit teatre som The Fillmore Detroit, Fox Theatre og Orchestra Hall, hjem til Detroit Symphony Orchestra. Det har en kapasitet på 2 700.

## Eksterne lenker
* Detroit Opera House offisiell nettside 
* Nederlander Detroit
Synagogen i St. Jørgensveita i Trondheim

**Synagogen i St. Jørgensveita i Trondheim** lå i loftsetasjen av St. Jørgensveita nummer 7 og ble innviet som den første synagogen i Trondheim omkring 1899, etter at jødene i byen hadde drevet en religionsskole i Ravelsveita allerede fra 1892. Synagogen var i bruk fram til den nåværende synagogen i Trondheim ble innviet i oktober 1925.

## Referanser


## Litteratur
*
Yuengling (øl)

**D.G. Yuengling & Son**, vanligvis kalt **Yuengling**, fra Pottsville, Pennsylvania, er det eldste byggeriet i USA som fortsatt er i drift. Det ble etablert i 1829 og er en av de største bryggeriene i volum i USA. Yuenglings slagord "America's Oldest Brewery" viser til at det er USAs eldste, da det canadiske bryggeriet Molson (etablert 1786) er det eldste i Nord-Amerika.

## Referanser


## Eksterne lenker
* 
* Offisiell Yuengling blogg side
* BeerHistory.com
* RateBeer 
* Fanside
* Podcast om Yuengling Lager 
* Bring Yuengling to Georgia
Steinfjorden (Gamvik)

**Steinfjorden** er en fjordarm av Mehamnfjorden i Gamvik kommune i Finnmark. Den har innløp mellom Kuskjellhamnklubben i nord og Steinfjordneset i sør, og går 1,5&nbsp;kilometer sørover til Steinfjordvatna i bunnen av fjorden. Øst for Steinfjordneset går Sørfjorden mot sør.

På vestsiden av fjorden ligger gården Kuskjellhamna som ikke har veiforbindelse med resten av kommunen.

## Referanser
Sørfjorden (Bodø)

**Sørfjorden** (pitesamisk: *Årjjevuodna*, lulesamisk: *Oarjjevuodna*) er en fjordarm av Mistfjorden i Bodø kommune i Nordland. Den strekker seg seks kilometer i sørlig retning fra innløpet mellom Bagneset i vest og Aurneset i øst inn til bunnen av Makkosen.

Fjorden ligger i sin helhet i et uberørt og folketomt område innenfor grensene til Sjunkhatten nasjonalpark og er omgitt av dels høye fjell på østsiden, med Ånsvikfjellet på 1&nbsp;005 meter som det høyeste, og et noe lavere fjell- og berglandsskap på vestsiden, hvor Bagnesfjellet på 418 meter er det høyeste. Ved Langnes i deler Sørfjorden seg i de to korte vikene Makkosen og Storvika. 

I steinalderen gikk det et sammenhengende sund fra fjordbunnen, via det som i dag er Klubbvatnet og Vatnvatnet, sørover til Hopen i Saltfjorden, noe som betyr at området Bodø-Festvåg da lå på en øy.

Bodø jeger- og fiskerforening har en utleiehytte i fjordbunnen. Det er merket tursti over eidet mellom vannene fra sør.

## Fotnoter



## Referanser




## Eksterne lenker
* Bodø jeger- og fiskerforbund: Langnesbu
* Direktoratet for naturforvaltning: Sjunkhatten nasjonalpark
Olve

**Olve** er et mannsnavn med flere mulige opprinnelser. Det kan være:
* dannet av urnordiske *alu*, «vern, lykke», og **wihaR*, «kjempe».
* dannet av ord som betyr «kulthus, helligdom» og «(hedensk) prest».

*Ôlvir* og *Ølvir* var norrøne former av navnet.

## Utbredelse
*Olve* er et relativt sjeldent navn i Norge, og er svært lite brukt i andre land.

|}

## Kjente personer med navnet
Personene i listen er ordnet kronologisk etter fødselsår.
* Olve på Egge, norsk vikinghøvding
* Olve Grotle (f. 1964), norsk advokat og politiker
* Olve Krange (f. 1965), norsk sosiolog og forfatter
* Olve Askim (f. 1973), norsk animatør og videospillutvikler
* Olve Eikemo (f. 1973), norsk heavy metal-gitarist

## Referanser


## Eksterne lenker
*
Terje Nyman

**Terje Nyman** (født 4. august 1941) er en norsk forretningsmann og oppfinner fra Sandnes. 

Da Nyman i 1972 kom tilbake til Norge fra USA etter å ha vært teknisk direktør i Tandberg Radiofabrik i flere år. Nyman bygget opp Proserv-Gruppen i Tananger utenfor Stavanger til å bli en omfattende leverandør av teknologiprodukter til olje- og gassindustrien over hele verden. 

Den 26. april 2006 solgte Nyman, med sine 60 prosent av aksjene, og hans medeier, trønderen Sturla Sand, med sine 40 prosent av aksjene, deler av livsverket sitt til en rekke kapitalsterke investorer for over en halv milliard kroner. De nye eierne var Selvaag Invest, Canica (eid av Stein Erik Hagen), Storebrand asa, Sundt as (eid av Petter Sundt), SR Investering as (Sparebank 1 SR-Bank) og det nye private equity-fondet Northern Industries. Nyman og Sand eier fortsatt ti prosent av selskapet. 

Nyman har bygget hus i Tananger, men skattet i 2007 fremdeles til Sandnes. Nyman sitter med eierinteresser i flere eiendomsselskaper, og har økt sin skattbare formue til drøyt 168 millioner kroner fra 76 millioner i 2006. https://web.archive.org/web/20081016010813/http://www.aftenbladet.no/innenriks/okonomi/skatt/929329/Sola-mann_paa_formuetoppen_i_Sandnes.html.
Sørfjorden (Indre Fosen)

**Sørfjorden** er en fjordarm av Stjørnfjorden i Indre Fosen kommune i Trøndelag. Fjorden er 6 kilometer lang, og har innløp mellom Holsundet i nordvest og Tøndervik i sørøst. Råkvåghalvøya strekker seg sørvestover i de indre delene av Stjørnfjorden og deler den i to, Sørfjorden i sør og Nordfjorden på motsatt side.

Bosetningene Husbysjøen og Mælan ligger ved de indre delene av den nordøstliggående fjorden, og utgjør sammen med andre bosetninger det noe større tettstedet og tidligere kommunesenteret i Stjørna kommune, Sørfjorden, hvis poststed fortsatt er Husbysjøen på grunn av at det tidligere postkontoret hadde sin beliggenhet i denne delen av tettstedet.

Fv 718 går langs sørsiden av fjorden, mens Fv 133 går langs nordsiden i den indre delen av fjorden.

## Referanser
Acta Borealia

***Acta Borealia, Nordic journal of Circumpolar Societies*** er et tverrfaglig vitenskapelig tidsskrift for kulturstudier, utgitt på engelsk av Routledge med utgangspunkt i Tromsø museum / Universitetet i Tromsø. Tidsskriftet publiserer resultater av forsking på samfunn i Nordområdene.

Tidsskriftet legger mest vekt på spørsmål knyttet til
* Etnisk tilhørighet.
* Bosettingsmønster og bosettingsutvikling.
* Økonomi.
* Politiske, kulturelle og sosiale fenomen – fra forhistorisk tid til nær fortid. 

## Redaktører i Norge
Den nåværende redaktørgruppen består av:
*Bryan Hood, Tromsø
*Einar Niemi, Tromsø
*Dikka Storm, Tromsø
*Trond Thuen, Tromsø

### Tidligere redaktører i Norge
*Bjørnar Julius Olsen, 1996-2004
*Jens Petter Nielsen, 1999-2003

## Redaktører i Danmark
*Rane Willerslev, Århus (2007 – )

## Redaktører i Finland
*Marjut Anttonen, Åbo

## Redaktører i Sverige
*Hugh Beach, Uppsala

## Eksterne lenker
* Acta Borealia (engelsk)
Sørfjorden (Sjona)

**Sørfjorden** er en fjordarm av Sjona i Rana kommune i Nordland. Fjorden er 5&nbsp;kilometer lang. Den har innløp mellom Stigauren i sør og Sørodden i nord, og går østover til Sjonbotn.

Bygda Myklebustad ligger på sørsiden av fjorden. 

Fylkesvei 17 går langs begge sider av fjorden, til den går nordover gjennom Sjonatunnelen.

## Referanser
Oddvin

**Oddvin** er et mannsnavn med opprinnelse i norrøne *oddr*, «odd» (pilspiss), eller mer trolig av *audr* «rikdom» og *vinr*, «venn», rikdommens venn.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Oddvind Stakkeland, norsk forretningsmann
* Leif Odvin Jensen, norsk syklist

## Referanser


## Eksterne lenker
*
Steinfjorden

**Steinfjorden** eller **Steinsfjorden** er navnet på flere norske fjorder:

*Steinfjorden (Gamvik) &ndash; en arm av Mehamnfjorden i Gamvik kommune i Troms og Finnmark
*Steinfjorden (Senja) &ndash; en fjord i Senja kommune i Troms og Finnmark
*Steinsfjorden (Vestvågøy) &ndash; en fjord i Vestvågøy kommune i Nordland
*Steinsfjorden (Buskerud) &ndash; en arm av innsjøen Tyrifjorden i Ringerike og Hole kommuner i Viken
Sørfjorden (Hemnes)

**Sørfjorden** er en fjordarm av Ranfjorden i Hemnes kommune i Nordland. Fjorden er 12&nbsp;kilometer lang. Den har innløp mellom Hattneset i sør og Skarpsundet i nord, og den går først mot øst, deretter sørøst, til Bjerka i bunnen av fjorden.

De ytre delene av fjorden ligger sør for Hemneshalvøya. Tettstedet Finneidfjord ligger på eidet som knytter halvøya til fastlandet. Eidet er rundt 600&nbsp;meter bredt og på den andre siden ligger bunnen av Finneidfjorden, en annen av Ranfjordens fjordarmer. Sør for Finneidfjord går det nesten 1,5&nbsp;km lange og smale neset Røssåauren ut i fjorden fra vestsida. 

Bjerka ligger på østsiden helt innerst i fjorden, ved munningen av elva Bjerka. På andre siden av fjorden fra Bjerka munner den betydelig større elva Røssåga ut. 

E6 går langs østsiden av fjorden mellom Bjerka og Finneidfjord. Nordlandsbanen går langs hele sørsiden av fjorden, og følger E6 opp langs østsiden. 

Med jevne mellomrom går det små og store undervannsskred i denne fjorden. 20. juni 1996 gikk det et stort strandsoneskred, som krevde fire menneskeliv.

## Referanser
Liste over Thailands monarker

**Liste over [[Thailand]]s monarker** er en oversikt over monarkene som har hersket over Thailand, regnet fra kongedømmet Sukhothai, med Pho Khun Si Intharathit som første konge, til nåværende konge, Rama X (eller Maha Vajiralongkorn) av Thailand.

Thailand har i dag et konstitusjonelt monarki, utviklet fra det tradisjonelle absolutte monarkiet.

## Kongedømmet Sukhothai (1238–1368)
### Phraruang-dynastiet (1238–1438)

## Kongedømmet Ayutthaya (1350-1767)
### Phraruang-dynastiet (1238–1438)
Phraruang-dynastiet, som hadde regjert under kongedømmet Sukhothai, fortsatte også under kongedømmet Ayutthaya.

### Uthong-dynastiet (første regjeringsperiode, 1350–1370)

### Suphannaphum-dynastiet (første regjeringsperiode, 1370–1388)

### Uthong-dynastiet (andre regjeringsperiode, 1388–1409)

### Suphannaphum-dynastiet (andre regjeringsperiode, 1409–1569)

### Sukhothai-dynastiet (1569–1629)

### Prasat Thong-dynastiet (1630–1688)

### Ban Phlu Luang-dynastiet (1688–1767)

## Kongedømmet Thonburi (1768–1782)

### Thonburi-dynastiet (1768–1782)

## Det moderne kongeriket [[Thailand]] (1782–i dag)
### [[Chakridynastiet|Chakri-dynastiet]] (1782–i dag)

## Se også
* Thailands historie

## Eksterne lenker
*
Nordfjorden (Indre Fosen)

**Nordfjorden** er en fjordarm av Stjørnfjorden i Ørland og Indre Fosen kommuner i Trøndelag. Den går mot nordøst til osen av Nordelva.

Tettstedet Råkvåg i Rissa ligger på sørsiden av fjorden, grenda Stallvika i Ørland ligger på nordsiden.

## Referanser
Kvænangen (fjord)

**Kvænangen** (nordsamisk: *Návuonna*; kvensk: *Naavuono*) er en fjord i Kvænangen og Skjervøy kommuner i Troms. Fjorden er 117&nbsp;kilometer lang i henhold til kartverkets målinger; NAF Veibok oppgir 72 kilometer, åpenbart med andre målepunkter. Den har innløp mellom Hylla i vest og Ramnes i øst, og går hovedsakelig i en sørlig retning inn til Kvænangsbotn.

Den ytre delen av fjorden ligger øst for Arnøya og Laukøya i Skjervøy. Sør for Laukøya ligger selve Skjervøya, og mellom denne og Store Haukøya lenger øst går den store fjordarmen Reisafjorden mot sørvest inn til Storslett. Øya Spildra ligger midt i fjorden der den begynner å skjære seg innover i fastlandet, mens Rødøya ligger lengre nordvest. I området ved disse øyene går det mange fjordarmer østover. Lengst nord ligger Olderfjorden, deretter Reinfjorden, Jøkelfjorden som er den lengste av disse fjordene og som strekker seg inn til Øksfjordjøkelen, og til slutt Lille Altafjorden og Burfjorden.

Sør for Spildra ligger øya Skorpa, og på vestsiden av fjorden mellom disse to øyene ligger den veiløse bygda Valanhamn. Sørøst for Skorpa ligger øya Nøklan, og sør for Nøklan går Badderfjorden inn mot øst. I områdene nord for Badderfjorden er det få bosetninger ved selve fjorden, men i dette området er det flere bygder, hvorav de største er Undereidet og Sekkemo ved Badderfjorden, og Sørstraumen på vestsiden av fjorden. Ved Sørstraumen krysser E6 fjorden via den 440&nbsp;meter lange Sørstraumen bru. Innenfor Sørstraumen ligger Årøyan midtfjords og bygda Kjækan ligger på østsiden. Herfra går det smale sundet Lillestraumen inn til den innerste delen av fjorden, som kalles Sørfjorden.

## Bildegalleri

Fil:Skorpa from Gildetun-Kvænangenfjorden.jpg|Øya Skorpa/Skárfu som ligger i Kvænangen/Návuonna/Naavuono
Fil:Late evening Kvænangen.jpg|Kvænangen/Návuonna/Naavuono sett ut mot Straumen/Arinen/Árres
File:E6 Badderfjorden Norway.jpg|Panorama Kvænangen/Návuonna/Naavuono


## Fotnoter

## Referanser




## Eksterne lenker
*
Dusavik

**Dusavik** er et området i nord i Stavanger kommune i Tasta bydel. Viken ligger i grensen mellom Stavanger og Randaberg kommune. Navnet Dusavik skriver seg fra adjektivet «dus», som betyr «mild, fint avdempet». Navnet forklarer at viken her lenge har vært sett på som en rolig og trygg havn, særlig for dem som kom rett inn fra Nordsjøen. Fra 1880-årene og fremover til første verdenskrig var havnen imidlertid viktigst som mottakshavn for gjødsel fra Bergen til jordbruket på Jæren. Havnen her er fremdeles viktig for oljeindustrien og brukes av Stavanger Interkommunale Havn. 

I 1966 ble det bestemt å bygge en base i Dusavik i den delen av viken som ligger i Randaberg kommune. Aktiviteten rundt oljeletingen i Nordsjøen var startet og selskapene, i hovedsak Phillips, trengte base for utstyr. NorSea Dusavik basen ble bygget.

Etter hvert som utbyggingen av Dusavik basen ble ferdig, ble det drevet utleie av kontor- og lagerlokale, utleie av mannskap til rigger, skipsmegling og administrasjon av forsynings- og hjelpeskip, varehåndtering, lasting og lossing av skip og chartervirksomhet i forbindelse med flytransport av mannskap på oljerigger http://www.histos.no/oljemuseet/vis.php?kat=5&id=82. Før Ekofiskfunnet var imidlertid interessen for å etablere seg på baseområdet i Dusavik laber. 

Dusavik har gode havneomgivelser og har en nær og strategisk plassering til olje- og gassaktivitetene på den Norske kontinentalsokkel. Med over 60 servicebedrifter som spesialiserer seg innen drilling, produksjon og verkstedsaktiviteter, dykke- og (heavy duty mooring)utstyr, er forsyningsbasen i Dusavik et komplett servicesenter for oljeindustrien.

Dusavik representerer senteret for forsyning og støttende aktiviteter i den sørlige delen av Nordsjøen for Statoil, Total E&P Norge og ExxonMobil.

## Eksterne lenker
* Oljemuseet-Dusaviken
Peru (andre betydninger)

**Peru** (spansk *Perú*) har flere betydninger:

* Landet **[[Peru]]** i Sør-Amerika.
* Flere byere i USA:
** Peru (Illinois)
** Peru (Indiana)
** Peru (Kansas)
** Peru (Maine)
** Peru (Massachusetts)
** Peru (Nebraska)
** Peru (New York)
** Peru (Vermont)
** Peru (Vest-Virginia)
** Peru (Wisconsin)
** Old Peru i Iowa, også kalt Peru
* Perú undergrunnsstasjon på Buenos Aires’ undergrunnsbane
Yuhong Jin Hermansen

**Yuhong Jin Hermansen** (født 8. juli 1968 i Kina) er en av Norges rikeste kvinner og enken etter Folke Hermansen. 

## Bakgrunn og virke

Jin Yu Hong ble født i Shanghai i Kina i 1968, midt under terrorveldet forårsaket av kulturrevolusjonen. Foreldrene var akademikere, en gruppe som ble hardt rammet av terroren, og en onkel av Jin Yu Hong var blant dem som ble utsatt for feilaktige beskyldninger, og som senere ble rehabilitert. I 1980-årene tok hun universitetsutdannelse som maskiningeniør. I 1994 traff hun ved en tilfeldighet nordmannen Folke Hermansen, han var på vei til et skipsverft, hadde kjørt seg vill og hun hjalp ham å finne frem.

I 1995 flyttet Yuhong til Norge og Stavanger. I mars 1998 giftet hun seg med Folke Hermansen. Hun eier mer enn halvparten av aksjene i konsernet Folke Hermansen AS, der Det Stavangerske Dampskibsselskab er kjernen. 

Yuhong Jin Hermansen hadde i 2018 en nettoformue på fire milliarder kroner. Det gjør henne til en av Norges rikeste kvinner.

## Referanser
Bergenhus amt

**Bergenhus amt** var fra 1681 til 1766 et norsk underamt under Bergen stiftamt. I 1689 ble Sunnmøre en del av nye Romsdals amt. I 1763 ble Nordre Bergenhus amt skilt ut som eget underamt. Resterende Bergenhus amt fikk navnet Søndre Bergenhus amt i 1766. 

Bergenhus amt tilsvarer i dag Vestland fylke.

## Se også
* Liste over Hordalands fylkesmenn
* Liste over Sogn og Fjordanes fylkesmenn
Familien på Gilje

**''Familien paa Gilje**, et Interieur fra Firtiaarene* er en [[roman]] av den norske forfatteren [[Jonas Lie]], utgitt i [[1883]]. Romanen skildrer en familie på en embetsmannsgård ([[kapteinsgård]]) i [[Valdres]], og hovedvekten ligger på de trange rammene for liv, lykke og utvikling som bys familiens døtre. 

Familien består av *kaptein Jæger*, hustruen *Ma*, døtrene *Thinka (Cathinka), Thea, Inger-Johanna* og sønnen *Jørgen*. Huslæreren *Grip* er en stemme for forfatterens fremtids- og frihetsideer, og dertil et romantisk potensial for Inger-Johanna. Den marginale embetsmannsfamilien, bosatt i en utkant, er både sosialt og økonomisk presset, og kampen for å få døtrene «godt gift», og en drøfting av alternativene til dette, er en rød tråd. Thinka blir av moren ledet inn i et fornuftsekteskap med den langt eldre og solvente fogden; Thea blir gående i søsterens hus som ugift; mens Inger-Johanna, som er romanens helt, bryter forlovelsen med *løytnant Rønnow* – som moren og mosteren hadde tatt initiativ til, og velger sin egen vei, som lærer i hjembygda. Romanen blir ofte sammenlignet med *Amtmandens Døttre'' av Camilla Collett; begge romanene skildrer kvinners muligheter og mangel på muligheter i embetsstanden. 

Litteraturkritikeren Knut Anders Løken skriver om romanen: : «Inger-Johannas to menn tegner kontrastfeltet i romanen. Rønnow representerer alt det bestående med sin eleganse og gode etikette. Han hører det dannete bylivet til. Student Grip har nye og opprørske ideer, er radikal og utålmodig, naturlig og utilgjort. Grip møter vi i naturen - på kapteinsgården oppe i fjellbygda. Slik står, by mot land, kultur mot natur, som den store hovedmotsetningen i den kritiske realismens tid. Grip vil oppdra unge sjeler til å tenke nytt, bryte ut ...»

Romanen ble utgitt i en illustrert utgave med tegninger av Erik Werenskiold i 1903, og gjenutgis regelmessig. 

## Erik Werenskiolds illustrasjoner

Erik Werenskiold - Gilje Farm - NG.K&H.B.04573 - National Museum of Art, Architecture and Design (cropped).jpg|«Giljegården»
Erik Werenskiold - Flying Birds - NG.K&H.B.04848 - National Museum of Art, Architecture and Design (cropped).jpg|«Grågjess»
Erik Werenskiold - Skjærer i tre - NG.K&H.B.04788 - National Museum of Art, Architecture and Design.jpg|«Skjærer i tre»
Erik Werenskiold - The guests arrive - NG.K&H.B.04591 - National Museum of Art, Architecture and Design (cropped).jpg|«Gjestene kommer»
Erik Werenskiold - He ran off, leaving old Rist to continue - NG.K&H.B.04851 - National Museum of Art, Architecture and Design (cropped).jpg|«Han sprang av og lot gamle Rist fortsette»
Erik Werenskiold - Landscape in Winter - NG.K&H.B.04572 - National Museum of Art, Architecture and Design (cropped).jpg|«Vinterlandskap»
Erik Werenskiold - Up in the mountains the air was crystal clear - NG.K&H.B.04735 - National Museum of Art, Architecture and Design (cropped).jpg|«Oppe i fjellet var det så tindrende klart»


## Referanser


## Eksterne lenker
Bergslien

**Bergslien** kan henvise til flere norske kunstnere:

* Knud Bergslien (1827–1908), maler
* Brynjulf Bergslien (1830–1898), billedhugger
* Nils Bergslien (1853–1928), maler, tegner, illustratør og billedhugger
RollerCoaster Tycoon 3

***RollerCoaster Tycoon 3*** er et videospill gitt ut av Atari som kom ut i 2004. Spillet har også to utvidelsesspill som kom ut i 2005. Meningen med spillet er å lage en fornøyelsespark med alle slags tivoli attraksjoner, spesielt berg-og-dal-baner. Man skal nå noen mål for å greie nivåene og komme lengre i spillet. Jo flere baner man greier, jo flere baner får en. Disse banene kan man prøve, så det ser ut som om man kjører dem på virkelig.
## Referanser

## Eksterne lenker
*
Natalie Mejia

**Natalie Mejia** (født 1988) er en amerikansk sanger og danser. Hun ble først kjent gjennom TV-programmet Pussycat Dolls Present: Girlicious i 2008, og er nå medlem av gruppa Girlicious. Hun er av meksikansk avstamning.

## Referanser


## Eksterne lenker
* 
*
Halvor Næss

**Halvor Næss** (født 1940) er en norsk filmfotograf.

Næss debuterte som filmfotograf i spillefilmsammenheng på Pål Løkkebergs *[[Liv (film 1967)|Liv]]* (1967) og har etter det hatt foto på filmer som blant annet Anja Breiens *[[Hustruer]]* (1975), samt Oddvar Bull Tuhus' *[[Maria Marusjka]]* (1973) og *[[Angst (film)|Angst]]* (1976). Han hadde foto på alle av Espen Thorstensons spillefilmer (1970–91) og vakte særlig oppsikt i 1987 for sitt arbeid på Per Bloms *[[Is-slottet (film)|Is-slottet]]*. I 1996 hadde han foto på *[[Hustruer III]]*, som også er hans foreløpige siste spillefilm.

Han har også hatt noen oppdrag for NRK, blant annet barneseriene *[[Veddemålet]]* (2004) og *[[Skattejakten (TV-serie 2005)|Skattejakten]]* (2005).

I 1988 ble han tildelt Filmkritikerprisen for *Is-slottet*. Han ble tildelt Norske Filmfotografers ærespris 2009 og Norsk filmforbunds ærespris i 2009.
## Filmografi
### Film
* *[[Hustruer III]]* (1996) 
* *[[Bak syv hav]]* (1991) 
* *[[Is-slottet (film)|Is-slottet]]* (1987) 
* *[[Plastposen]]* (1986) 
* *[[Noe helt annet]]* (1985) 
* *[[Hockeyfeber]]* (1983) 
* *[[Piratene]]* (1983) 
* *[[Krypskyttere]]* (1982) 
* *[[Fifty-Fifty (1982)|Fifty-Fifty]]* (1982) 
* *[[Tillitsmannen]]* (1976)
* *[[Hustruer]]* (1975) 
* *[[Streik!]]* (1975) 
* *[[Kanarifuglen]]* (1973) 
* *[[Maria Marusjka]]* (1973) 
* *[[Exit (1970)|Exit]]* (1970)
* *[[Dager fra 1000 år]]* (segmentet *Mira*) (1970)
* *[[Liv (film 1967)]]*
* "Voldtekt" (1971)
* "Ante" (1976)
* "Angst" (1976)
* "Kjærleikens Ferjereiser" (1979)
* "Nedtur" (1980)

### TV
* *[[Skattejakten (TV-serie 2005)|Skattejakten]]* (2005)
* *[[Veddemålet]]* (2004) 
* *[[Fox Grønland]]* (2001) (ukjent antall episoder)
* *[[Les Feuilles Mortes (film)|Les Feuilles Mortes]]* (1963)

## Referanser


## Eksterne lenker
*
Indrebøbibelen

**Indrebøbibelen** er en nynorsk bibeloversettelse som kom i 1938.  Det var en revidert utgave av Fyrebilsbibelen som Studentmållaget gav ut i 1921. Den fikk navnet «Indrebøutgaven» eller «Indrebøbibelen» etter de to brødrene som stod sentralt i arbeidet: Ragnvald Indrebø, som senere ble biskop i Bjørgvin, og broren Gustav, som var professor i nynorsk.

I denne utgaven var mye av det særpregede språket til Alexander Seippel tonet ned, og nynorskutgaven var synkronisert med bokmålsutgaven av Bibelen som kom ut i 1930.

Allerede det samme året som 1938-utgaven av Bibelen kom ut, kom det en ny rettskrivingsnorm som endret det nynorske språket betraktelig.  I 1959 førte også læreboknormalen til nye endringer i språket. Språket i den nynorske Bibelen kom derfor til å skille seg ikke så lite fra den normalen som nynorskelever møtte i skolen.

## Referanser


## Eksterne lenker

* Bibelselskapet
* Bibelen i ulike norske oversettelser, inkludert Indrebøbibelen.
Abdul Rahman Hassan Azzam

**Abdul Rahman Hassan Azzam** (arabisk عبد الرحمن حسن عزام) (født 8. mars 1893 i Shubak al-Gharbi ved Giza i Egypt, død 2. juni 1976 i Kairo) var en egyptisk diplomat og politiker. Han var den første generalsekretæren i Den arabiske liga og hadde posisjonen fra 1945 til 1952. Han er også kjent som *Abd al-Rahman Azzam*. Azzam fikk 27. desember 1945 tittelen *[[pasja]]* av kong Faruk, og er derfor også kjent som *Abdul Rahman Azzam Pasja*.

Azzam skrev i 1938 boken *The Eternal Message of Muhammed* på arabisk. En revidert utgave av boken ble gitt ut på engelsk i 1965. Boken beskriver først i korte trekk Muhammeds liv og tar så for seg bruk av hans lære innen feltene: islams budskap, sosial reform, staten, internasjonale forbindelser, spredning av budskapet, årsaker til forstyrrelser i verden og jakten på et åndelig fundament for sivilisasjonen.

Azzam var Egypts ambassadør til Irak, Iran og Saudi-Arabia, og var også diplomat i Romania og Tyrkia. Han var i en periode også parlamentsmedlem. 

Azzam studerte medisin i London og hadde praksis ved St. Thomas' Hospital. Han ble medlem av Sphinx Society, en studentorgansisasjon som arbeidet for å avslutte Storbritannias okkupasjon av Egypt.

## Bibliografi
* 

## Referanser
Halldor Meland

**Halldor Meland** (født 23. juni 1884 død 25. desember 1976) var en norsk spelemann fra Ullensvang i Hardanger. Han bidro blant annet til å nytolke og fornye gamle slåtter fra Hardanger. Meland skapte også mange nye slåtter, så det er en rik arv av folkemusikk etter ham.

Halldor Meland lærte mye av eldre spelemenn i Hardanger, blant disse var Sjur Håstabø og Olav Håstabø. Han lærte slåtter fra Voss av Ola Mosafinn og førte mange av de gamle Mosafinn-slåttene inn i hardingspelet. Meland hadde mange elever, blant andre Anders Kjerland fra Granvin i Hardanger.

Han ble æresmedlem i Landslaget for spelemenn i 1953 og ble tildelt Kongens fortjenstmedalje i gull i 1962

Folkeminnesamleren Rikard Berge nevner Meland som en av de dyktigste spelemennene i Hardanger i artikkelen sin «Spelemenner», som første gang stod i boka *Norges Musikkhistorie* fra 1921.

Hardingfeleverket har 21 slåttenedskrifter etter Halldor Meland, ved Arne Bjørndal, Truls Ørpen, Eivind Groven og Sven Nyhus.

## Kilder
* Jon Bleie: *Halldor Meland : Eit liv i tonar* 1976 ISBN 82-05-08950-7
* Rolf Myklebust: *Femti år med folkemusikk* 1982 ISBN 82-521-2211-6 side 163-165

## Eksterne lenker
Spelemenner av Rikard Berge.
Bjørneboe

**Bjørneboe** er et norsk slektsnavn med dansk opprinnelse. Mange er kjent som skapende kunstnere, blant annet forfatteren Jens Bjørneboe.  

*Jens Bjørnebo 
**Jens Bjørnebo (1671–1715) g. Maren Christensdatter, han (eller sønnen) fikk skjøte på gården Bjørnebo på Tromøya utenfor Arendal i 1725.
***Jens Bjørnebo (1703–71) g. Inger Knudsdatter, 
****Jens Bjørnebo (1749–1824) g. Berthe Olsdatter
*****Jens Bjørnebo (1781–1840) g. Helje Nielsdatter
******Ole Andreas Bjørnebo (1832–1907) skipskaptein og reder, g. Inger Kierup
*******Karl Olaves Bjørneboe (1872–1943) tollkasserer
********Finn Bjørneboe (1909–91) journalist og oversetter, g. Engel Lullen Loss
*******Ingvald Bjørneboe (1875–1939), skipsreder, g. Anne Marie "Maja" Svensson (tanta til Andre Bjerke)
********Ole Andreas Kærup Bjørneboe (1917–90) g. Liv Holmesland
*********Bjørn Bjørneboe (født 1940), prest og billedkunstner, g. maleren Marit Aabel (niesa til Per Aabel)
**********Liv-Benedicte Bjørneboe (født 1965)  organist, kantor og komponist
**********Esther Maria Bjørneboe (født 1971), billedkunstner
**********Andreas Bjørneboe (født 1968), Danser, koreograf og pedagog
*********Sven Kærup Bjørneboe (født 1943), forfatter
********Jens Bjørneboe (1920–76), forfatter g. 1945–59 fotograf Lisel Bjørneboe (1918–2001) og 2) i 1960 Tone Tveteraas (datter av Signe Hofgaard)
*********Marianne Bjørneboe (født 1961),  litteraturviter, forfatter og filmarbeider
*********Therese Bjørneboe (født 1963), redaktør og teateranmelder, g. 1995 forfatter Dag Solstad
*********Suzanne Bjørneboe (født 1967), ballettdanser og høgskolelektor
### Andre
*Gunn-Elin Aa. Bjørneboe (født 1956) lege, universitetsdirektør, født Aasprong så kun inngift i slekten.
*Agnete Bjørneboe (født 1943) dansk kunstner

Konsul Bjoerneboe.jpg | Ingvald Bjørneboe (1875–1939), skipsreder
Jens Bjørneboe 1967.jpg | Jens Bjørneboe (1920–76) forfatter
ThereseBjorneboe.jpg | Therese Bjørneboe (1963–) redaktør

## Referanser
Røssåga

**Røssåga** (sørsamisk: *Reevhtsenjeanoe*) er ei elv i Hemnes kommune i Nordland. Den har sitt utspring i Røssvatnet og renner nordover gjennom et relativt bredt dalføre til den munner ut i Sørfjorden, en arm av Ranfjorden ved tettstedet Bjerka. Fra øst kommer sideelvene Bleikvasselv, Bjuråga og Leirelva. Røssåga er 50&nbsp;km lang, og har et nedslagsfelt på rundt 2100&nbsp;km².

## Vannkraft
Røssåga er en av Norges mest vannkraftrike elver, og ble på 1950-tallet bygget ut med Nedre Røssåga kraftverk (ferdig 1958) og senere også Øvre Røssåga kraftverk (ferdig 1962) for å skaffe elektrisitet til kraftkrevende industri i regionen, som Norsk Jernverk i Mo i Rana og aluminiumsverket Mosal i Mosjøen.

## Fiske

Røssåga var tidligere kjent som en storlakselv. Sideelva Leirelva er også lakseførende og det viktigste området for sjøørreten i vassdraget. Anadrom strekning i Røssåga/Leirelva er 32 km. Laksestammen gikk betydelig tilbake etter reguleringa av vassdraget. Reguleringene er mange og omfattende med ulike vannveier og kraftstasjoner. Statkrafts anlegg i Røssåga har gjennomgått en betydelig modernisering og oppgradering. Nye Nedre Røssåga kraftverk ble satt i drift i 2016. Samtidig med oppgraderingen ble det igangsatt en prosess med revisjon av miljøvilkårene i konsesjonen for kraftverket. Denne prosessen er ikke sluttført, men har blant annet resultert i dobling av minstevannføringen nedstrøms kraftverket. Tidligere var minstevannføringen på 15m3/sek. NVE har nå fastsatt den til 30m3/sek. Dette legger grunnlag for en bedret økologisk tilstand i vassdraget. For Bjerka/Plura-reguleringen som påvirker Leirelva er det også åpnet revisjon av konsesjonsvilkårene.  

Lakseparasitten gyrodactylus salaris ble påvist i 1980 i Røssåga og Leirelva. I 2003 og 2004 gjennomgikk elva kjemisk behandling og laksestammen ble sanert for å fjerne parasitten. Røssåga ble friskmeldt i 2009. Laksestammen er reetablert, men fremdeles sårbar. Fisket på anadrom strekning har strenge restriksjoner. 

## Referanser




## Eksterne lenker
* HydroCen Blogg - Oppgradering gir mye mer kraft enn antatt 
* NVE - Konsesjonssak - Statsregulering av Røssåga
* NVE - Konsesjonssak - Revisjon av vilkårene for regulering av Røssåga
* NVE - Konsesjonssak - Revisjon Bjerka og Plura
Abdusalam Abubakar

**Abdulsalami Alhaji Abubakar** (født 13. juni 1942 i Minna, Nigeria) er en nigeriansk general som var president i Nigeria fra 9. juni 1998 til 29. mai 1999. Nigeria vedtok i løpet av Abubakars presidentperiode en ny konstitusjon som innebar flerpartivalg. Abubakar overlot presidentrollen til den valgte presidenten Olusegun Obasanjo den 29. mai 1999, samme dag som den nye konstitusjonene trådte i kraft.

Nigeria har blitt styrt av militære ledere siden Muhammadu Buhari i 1983 tok over makten fra Shehu Shagari i et statskupp. Selv om demokratisk avholdte valg hadde blitt avholdt siden 1993, ble de annullert av general Ibrahim Babangida. Abubakar ble tatt i ed som Nigerias president den 9. juni 1998. Det var under Abubakar sin ledelse at Nigeria vedtok sin nye grunnlov den 5. mai 1999, som trådte i kraft på samme tidspunkt som Olusegun Obasanjo ble innsatt som president. Etter hans korte periode som statsoverhode mottok Abubakar flere utmerkelser, blant annet de vestafrikanske staters internasjonale gullmedalje, og Star Award of Ghana. I 2000, valgte tidligere FNs generalsekretær Kofi Annan å utnevne Abubakar til å prøve å demme opp om FNs misjon (MONUC) i Kongo-Kinshasa.

## Referanser
Battery Park

**Battery Park** er en park på sydspissen av Manhattan i New York. Navnet har den etter artilleribatteriene som sto her under tidligere nederlandsk og britisk styre, og som voktet innseilingen til havneområdet i Ny Amsterdam og senere New York.

Fergen til Liberty Island og Frihetsgudinnen går fra Battery Park. I parken står også den kjente skulpturen The Sphere som tidligere sto mellom tårnene i World Trade Center, og som ble flyttet hit etter terrorangrepene mot New York i september 2001.

Battery Park City ligger nordvest for parken. Dette området er en kunstig utvidelse av øya Manhattan like vest for Financial District, hvor et område av Hudsonelva ble fylt igjen av masse etter byggingen av de tidligere skyskraperne i World Trade Center.
Bo Bergman

**Bo Bergman** (1869–1967) var en svensk forfatter, litteraturkritiker, posttjenestemann og medlem av Svenska Akademien på stol nummer 12 fra 1925. 

Bergman var ansatt som posttjenestemann i Stockholm, inntil han gikk av i 1933. Ved siden av arbeidet i postverket skrev han poesi. Hans første diktsamling, *Marionetterna*, utkom i 1903. Mange av Bergmans dikt har blitt tonesatt av kjente svenske komponister, blant andre Wilhelm Stenhammar, Ture Rangström og Karin Rehnqvist. Bergman var dessuten litteraturkritiker i *[[Ord och Bild]]* i årene 1900&ndash;1904 og 1905&ndash;1939 i *[[Dagens Nyheter]]*, hvor han også var teateranmelder.

Bergman var en nær venn av sin samtidige, den svenske forfatteren Hjalmar Söderberg. De to opprettholdt en omfattende korrespondanse fra 1891 helt frem til Söderbergs død i 1941. Som Söderberg var Bergman sterkt påvirket av dekandentismen, særlig Charles Baudelaires flaneri. Bergmans tidlige diktning er typisk dekadent og desillusjonert, preget av et deterministisk syn på en verden i forandring hvor alle verdisystemer og all vitenskapelig og metafysisk forståelse er meningsløse.

## Verker (utvalg)
### Diktsamlinger
* 1903 – *Marionetterna*
* 1908 – *En människa*
* 1917 – *Elden*
* 1922 – *Livets ögon*
* 1931 – *Trots allt*
* 1939 – *Gamla gudar*
* 1944 – *Riket*
* 1947 – *Stockholmsdikter*
* 1952 – *Stunder*
* 1957 – *Väntan*
* 1960 – *Blott ett är ditt*
* 1962 – *Makter*
* 1966 – *Kedjan*
* 1966 – *Hjärtat*
* 1969 – *Äventyret*

### Noveller
* 1904 – *Drömmen och andra noveller*
* 1915 – *Skeppet : och andra noveller*
* 1926 – *Min vän Baronen : och andra noveller*

### Skuespill
* 1963 – *Det eviga spelet*

### Selvbiografier
* 1964 – *Trasmattan*

### Brev
* 1969 – *Kära Hjalle – Kära Bo : Bo Bergmans och [[Hjalmar Söderberg]]s brevvæxling 1891-1941*

## Priser og utmerkelser
* Bellmanpriset 1943
* De Nios stora pris 1956
* Evert Taube-stipendiet 1964
* Bellmanpriset 1966

## Referanser
Longmen

**Longmen** kan være:

* Longmengrottene (龍門) i provinsen Henan i Kina;
* Fylket Longmen (龙门) i provinsen Guangdong; 
*Storkommunen Longmen i fylket Anxi i byprefekturet Quanzhou i provinsen Fujian i Kina.
Heping

**Heping** kan være:

* Fylket Heping (和平) i byprefekturet Heyuan i provinsen Guangdong i Folkerepublikken Kina;
* Distriktet Heping (和平) i den subprovinsielle by Shenyang i provinsen Liaoning i Kina;
* Distriktet Heping (和平) i byprovinsen  Tianjin i Kina;
*Subdistriktet Heping (和平) i byfylket Tacheng i prefekturet Tacheng i den autonome region Xinjiang i Kina.
Trold

***Trold*** er tittelen på to novellesamlinger av den norske forfatteren Jonas Lie, utgitt i 1891 og 1892. Den første samlingen hadde tittelen *Trold - et Tylft Eventyr* og den neste  *Trold - et Tylft Eventyr. Ny Samling*.

Fortellingene omhandler gjenferd og andre overnaturlige vesen, naturmystikk iblandet erotiske stemninger, opphavssagn, naturlyriske skildringer og menneskenes irrasjonelle sider. Samlingene markerer en overgang fra 1880-årenes realisme til 1890-årenes nyromantikk, både i Lies eget forfatterskap, og i norsk litteratur i alminnelighet.

Nevneverdige enkeltnoveller er «Jo i Sjøholmene», «Det er mæ!», «Andværs-Skarven», og «Isak og Brønnøypresten». 

Samlingene gjenutgis som regel i utvalg. De har vært illustrert av blant andre Hans Gerhard Sørensen og Karl Erik Harr.

## Eksterne lenker
* Utgaven fra 1891 hos Nasjonalbiblioteket
KPMG

**KPMG** er et internasjonalt revisjons- og rådgivningsselskap med virksomhet innen revisjon, rådgivning, skatt, avgift og forretningsjus. Selskapet har over  ansatte i mer enn 138 land. KPMG regnes sammen med PricewaterhouseCoopers, EY og Deloitte som en av «*The Big Four*».

## KPMG internasjonalt og i Norge
Globalt omsatte KPMG i 2014 for 24,8 milliarder USD og ansatte rundt  nye medarbeidere, hvorav  nyutdannede. I Norge har selskapet omtrent  ansatte fordelt på 10 kontorer, og reviderer både store virksomheter, små og mellomstore bedrifter samt offentlige aktører. KPMG ble i 2014 rangert som verdens fjerde mest attraktive arbeidsgiver for økonomistudenter og som nummer seks i Norge i 2013.

## Historie
KPMG har røtter i revisjonsselskaper etablert mellom 1870 og 1917. Dagens nettverk ble dannet i 1987 gjennom fusjonen mellom Peat Marwick International og Klynveld Main Goerdeler. Navnet viser til grunnleggerne Piet Klynveld, William Barclay Peat, James Marwick og Reinhard Goerdeler. I Norge kan virksomheten spores tilbake til 1920 og Forenede Revisorer, som senere ble en del av KMG-nettverket og i 1987 innlemmet i KPMG. På 1990-tallet ble KPMG Tax og KPMG Consulting etablert, og i 2011 ble KPMG Accounting opprettet. I 2008 ble KPMG Norge ilagt 5 millioner kroner i foretaksbot i Finance Credit-saken.

## Referanser


## Eksterne lenker
* 
* KPMG.no
* KPMG.com
Yingjiang

**Yingjiang ** kan være:

* Distriktet Yingjiang (迎江) i provinsen Anhui i Folkerepublikken Kina ;
* Fylket Yingjiang (盈江) i provinsen Yunnan i Folkerepublikken Kina.
Huarong

**Huarong** kan være:

* Fylket Huarong (华容) i provinsen Hunan i Folkerepublikken Kina ;
* Distriktet Huarong (华容) i provinsen Hubei i Folkerepublikken Kina.
Xinhua (andre betydninger)

**Xinhua** kan være:

* Xinhua nyhetsbyrå (新华), det største pressebyrået i Folkerepublikken Kina;
* Distriktet Xinhua (新华) i byprefekturet Cangzhou i provinsen Hebei i Kina;
* Distriktet Xinhua (新华) i byprefekturet Shijiazhuang i provinsen Hebei i Kina;
* Distriktet Xinhua (新华) i byprefekturet Pingdingshan i provinsen Henan i Kina;
* Fylket Xinhua (新化) i byprefekturet Loudi i provinsen Hunan i Kina.